
Posėdis įvyko 2026 m. spalio 23 d. 10.00 val.
Komisijos pirmininkas – Darius Vilimas.
Komisijos sekretorė – Daiva Kaziukėnienė.                                                                    
Posėdyje dalyvauja: Aušra Gresienė – VšĮ Lietuvos aklųjų ir silpnaregių pietvakarių centro (LASS) pirmininkė, Renata Karpavičienė – Neįgaliųjų žmonių teisių asociacijos narė, Daiva Kaziukėnienė – Kaišiadorių rajono savivaldybės administracijos Socialinės paramos skyriaus vyriausioji specialistė, Eglė Mockevičienė – Kaišiadorių rajono savivaldybės administracijos Socialinės paramos skyriaus vedėja, Darius Vilimas – Kaišiadorių rajono savivaldybės tarybos narys.
Posėdyje dalyvauja suinteresuoti asmenys: Austėja Fialkovskė – Socialinės paramos skyriaus asmenų su negalia reikalų koordinatorė, Rolanas Vitkauskas – Bendrojo skyriaus parengties pareigūnas.
DARBOTVARKĖ:
1. Aktualijos dėl priedangų pritaikymo asmenims su negalia.
2. Socialinės apsaugos ir darbo ministerijos, Sveikatos apsaugos ministerijos reikalavimai dėl ilgalaikės priežiūros paslaugų organizavimo ir reglamentavimo.
3. Kiti klausimai.
Tarybos posėdyje dalyvauja 5 tarybos nariai iš 7, posėdis laikomas teisėtu.
1. SVARSTYTA. Aktualijos dėl priedangų pritaikymo asmenims su negalia.
Aptariant priedangų pritaikymą žmonėms su negalia, aktualią informaciją pristatė Savivaldybės administracijos parengties pareigūnas Rolanas Vitkauskas. Diskutuota apie priedangų įrengimą sveikatos priežiūros, socialinių paslaugų, švietimo ir kultūros įstaigose. 
Dauguma priedangų yra daugiabučių rūsiuose, kurios nėra pritaikytos asmenims su negalia. Komisijos pirmininkas Darius Vilimas pristatė planuojamus vykdyti projektus sveikatos centre ir ligoninėje. Planuojamos priedangos, kurios viena iš jų talpins 60–100 žmonių, o kita – apie 200 žmonių. Abi priedangos bus pritaikytos asmenims su negalia. Statybas numatoma užbaigti 2027 metų pabaigoje ir 2029 metų pabaigoje.
Kaišiadorių rajono savivaldybės administracijos Socialinės paramos skyriaus vedėja Eglė Mockevičienė pateikė siūlymą parengtą rekomendacinio pobūdžio atmintinę asmenims su negalia dėl skubių kontaktų susikūrimo ekstremalios situacijos atveju pasidalinti su daugiabučius namus administruojančiomis įstaigomis su prašymu susirinkimų metu, supažindinti gyventojus,  ir /ar viešinant mūsų parengtą atmintinę, daugiabučių bendro naudojimo patalpose.

1. NUTARTA. Parašyti raštą daugiabučius administruojančioms įstaigoms su prašymu susirinkimų metu informuoti gyventojus apie paramos rato sukūrimą ir /ar viešinti mūsų parengtą atmintinę daugiabučių bendro naudojimo patalpose.

2. SVARSTYTA. Socialinės apsaugos ir darbo ministerijos, Sveikatos apsaugos ministerijos reikalavimai dėl ilgalaikės priežiūros paslaugų organizavimo ir reglamentavimo.
Komisijos pirmininkas Darius Vilimas pasidalino informacija, kad dvi ministerijos planuoja sujungti sveikatos priežiūros ir socialinės pagalbos paslaugas, finansuojamas Privalomojo sveikatos draudimo fondo (PSDF) lėšomis, o atsakomybė už šių paslaugų organizavimą ir lėšų administravimą numatoma savivaldybių administracijoms. Numatomi pokyčiai kelia nemažai iššūkių. Planuojama stacionarinio gydymo leistiną laikotarpį sutrumpinti nuo 120 iki 60 kalendorinių dienų. Todėl ypač svarbu užtikrinti, kad klausimynai būtų pildomi sklandžiai, dalyvumo lygio nustatymo procedūros nebūtų vilkinamos, o žmonės su negalia laiku gautų jiems reikalingas sveikatos priežiūros ir socialines paslaugas. Visuomenei senstant, Kaišiadorių sveikatos centre auga slaugos ir paliatyviosios pagalbos paslaugų poreikis. Praėjusiais metais slaugos ir palaikomojo gydymo paslaugos centre buvo suteiktos 451 pacientui, o 2024 m. – 416 pacientų. Tai 8,4 proc. daugiau. Paliatyviosios pagalbos pacientų skaičius per tą patį laikotarpį išaugo nuo 44 iki 61 – net 38,6 proc. Taip pat 26 proc. padaugėjo šių pacientų priežiūros lovadienių. Sveikatos centre veikia Geriatrijos dienos stacionaras, padedantis vyresnio amžiaus žmonėms išsaugoti sveikatą, savarankiškumą ir geresnę gyvenimo kokybę. Kaišiadorių PSP filialas gyventojams teikia ambulatorinės slaugos ir paliatyviosios pagalbos paslaugas namuose. Svarbu, kad namuose slaugomiems pacientams, prireikus intensyvesnės priežiūros, būtų užtikrinta galimybė gauti ir stacionarinės slaugos ar geriatrijos paslaugas. Toks paslaugų prieinamumas suteikia daugiau saugumo ne tik patiems pacientams, bet ir jų artimiesiems.
2. NUTARTA. Bendrai diskutuota, kad augantys žmonių su negalia poreikiai būtų laiku pastebėti, o sprendimai padėtų užtikrinti orų, saugų ir kuo savarankiškesnį gyvenimą kiekvienam Kaišiadorių rajono gyventojui. 

Komisijos pirmininkas                                                                                 Darius Vilimas

